钦定古今图书集成/方舆汇编/边裔典/第140卷 > 祗支国
## 钦定古今图书集成/方舆汇编/边裔典/第140卷 > 祗支国

尧在位七十年，有祗支之国献重明之鸟，一名“双睛。”
言双睛在目，状如鸡，鸣似凤，时解落毛羽，肉翮而飞，
能搏逐猛兽虎狼，使妖灾群恶不能为害。饴以琼膏，
或一岁数来，或数岁不至。国人莫不扫洒门户，以望
重明之集。其未至之时，国人或刻木，或铸金，为此鸟
之状，置于门户之间，则魑魅丑类，自然退伏。今人每
岁元日，或刻木铸金，或图画为鸡于牖上，此之遗像
也。